Karun 3-demningen

Karun 3-demningen er en demning med et vannkraftverk i den trange og fjellpregede elva Karun i provinsen Khūzestān i det sørvestre Iran. Den ble ferdig for produksjon i 2004 etter byggearbeider og utvidelser siden 1994, og har en installert vannkrafteffekt på 2 000 MW, fordelt på 8 turbiner. Årsproduksjonen er 3,7 TWh. Selve vannkraftverket ligger nede i fjellet 500 meter under demningen.

Demningen er en 185 meter høy og 831 meter lang buedam, og demmer opp 2 970 mill. m³ vann. Reservoaret er 48 km² i overflateareal, og 60 km langt. Vannstrømmen er på inntil 13 300 m³/sek.

Demningen ligger 30 km ovenfor Gotvand-demningen, 120 km ovenfor Karun 1-demningen (Shahid-Abbaspur), og 143,5 km ovenfor Karun 2-demningen (Masjid-e-Soleiman) i samme elv..

Eksterne lenker
 

Demninger i Iran
Vannkraftverk i Iran
Kraftverk etablert i 2004
2004 i Iran
Demninger fullført i 2004
Provinsen Khuzestan